Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Israel on 26. päivää sodassa, joka syttyi, -
kun Hamas terroristikätyreineen toteutti Etelä-Israelissa -
julman joukkomurhan, jossa kuoli yli 1 400 ihmistä. Valtaosa oli siviilejä.
Huthit julistivat sodan Israelille. Järjestön iskut -
eivät ole kuitenkaan läpäisseet Israelin monikerroksista ilmapuolustusta.
Iran uhkaa Israelia ja Yhdysvaltoja sodalla.
Turkki puolestaan varoittaa sodasta "puolikuun ja ristin" välillä.
Israel taistelee pahuutta edustavia islamistijoukkoja vastaan Gazassa -
ja on samalla valmis vastaamaan mihin tahansa alueelliseen uhkaan.
Taistelut terrorismin syövyttämässä Gazassa ovat jatkuneet kiivaina.
Kymmeniä terroristeja on eliminoitu yhden vuorokauden aikana.
Valitettavasti Israelin puolustusvoimat (IDF) vahvisti, -
että 13 israelilaissotilasta kaatui Hamas-solun väijytyksessä, -
ennen kuin terroristit saatiin eliminoitua.
Olemme vaikeassa sodassa, joka tulee kestämään kauan.
Tässä sodassa olemme kokeneet monia voiton hetkiä -
mutta myös tuskallisia menetyksiä.
Tiedämme, että jokainen sotilaamme on itsessään koko maailma.
Kaikki israelilaiset ottavat sydämensä pohjasta osaa omaisten tuskaan.
Olemme teidän kanssanne raskaan surunne keskellä.
Sotilaamme ovat kaatuneet mitä oikeudenmukaisimmassa sodassa, -
sodassa, jota käydään kodistamme.
Lupaan kaikille israelilaisille: -
me viemme työn päätökseen ja jatkamme voittoon asti.
Taktisen pelastusyksikön sotilaiden luona vieraillut -
Israelin puolustusministeri sanoi, että tuskallisista uhrauksista huolimatta -
Israel aikoo määrätietoisesti saavuttaa sodalle asettamansa tavoitteet.
Olemme viime päivinä siirtyneet sodan seuraavaan vaiheeseen.
Olemme vieneet joukkojamme syvälle Gazaan.
Joukkomme käyvät siellä taisteluja, -
joissa on saavutettu merkittäviä tuloksia.
Valitettavasti sodalla on myös hintansa.
Kuluneen vuorokauden aikana tuo hinta on ollut kova.
Siitä huolimatta jatkamme määrätietoisesti kohti voittoa -
eli Hamasin tuhoamista.
Israelin kansallisen turvallisuuden neuvonantaja Tzachi Hanegbi -
kertoi sodan eri vaiheista, -
joita puolustusvoimat on toteuttanut tähän mennessä.
Ensimmäinen vaihe, -
eli Etelä-Israelin tyhjentäminen terroristeista, on suoritettu.
Toinen vaihe alkoi heti sen jälkeen.
Siinä tehdään tarkkaan tiedusteluun perustuvia voimakkaita täsmäiskuja -
vihollisen verkostoihin maalta, mereltä ja ilmasta.
Näitä toimia suoritetaan paraikaa Pohjois-Gazassa.
Tämä on vaikea vaihe, johon liittyy kiivaita taisteluja.
Taistelut vaativat aina kivuliaan hinnan.
Olemme soturikansa, joka on joutunut kohtaamaan tuskaa.
Mutta tuskasta huolimatta olemme päättäväisiä: voitamme tämän sodan.
Hizbollahin jatkaessa vihollisuuksiaan Libanonin suunnalta -
turvallisuusneuvonantaja Hanegbi painotti, -
että IDF on valmis kaikkiin tilannekehityksiin.
Pohjoissektoria on ohjeistettu valmistautumaan kaikkiin tilanteisiin:
puolustautumaan voimakkaasti -
mobilisoimalla Libanonin rajalle jo sijoitettuja reservijoukkoja, -
evakuoimaan siviilit puolustuslinjalta turvallisuussyistä, -
mikäli Hizbollahin kanssa syttyy yhteenottoja -
sekä vastaamaan provokaatioihin -
iskemällä vihollisverkostoihin missä tahansa.
Hanegbi valotti Israelin sotakabinetin yksimielistä kantaa -
terroristijärjestö Hamasin ja Gazan tulevaisuuden suhteen.
Jotta sodan tavoitteet saavutetaan -
― eritoten Hamasin tuhoaminen Gazan hallitsijana ―,
tarvitsemme mielenmuutosta.
Kabinetti ja turvallisuuspalveluiden johtajat ovat luopuneet pysyvästi -
niistä operatiivisista käsitteistä, jotka ovat olleet osa tietoisuuttamme -
aina siitä lähtien kun Hamas kaappasi vallan Gazassa 16 vuotta sitten.
Kaikki aiemmat käsitykset ovat nyt mennyttä.
Sellaisia käsitteitä kuin "taistelukierrokset", "operaatio", -
"pelotteen vahvistaminen", "hinnan vaatiminen" -
tai "kivuliaan iskun aiheuttaminen heidän infralleen" ei enää ole.
Lokakuun 7. päivän verilöyly puhkaisi kaikki harhakuvitelmat -
ja teki selväksi sen, millainen vihollinen meillä on vastassamme.
Kun selvisi, että Hamas on kuin Isis, ettei sillä ole mitään pidäkkeitä, -
ja että se pitää gazalaisia pelkkänä suojaa antavana ihmistomuna, -
meillä ei ollut enää epäilyksen häivääkään siitä, että Hamasista -
ja sen psykopaattisista johtajista ja sadistisista murhamiehistä -
on tehtävä loppu.
Vaikka Israelin tavoitteena on hävittää Hamas, -
samalla on tehtävä kuitenkin ero -
Hamasin ja sen hallitseman siviiliväestön välillä, Hanegbi korosti.
Näitä hirviömäisiä terrorijärjestöjä -
ei saa enää koskaan päästää takaisin Gazaan.
Uskon, että suurin osa israelilaisista on tätä mieltä.
Diplomatian rintamalla on erittäin arvokasta, -
että USA:n presidentti on seissyt Israelin rinnalla.
Sen ansiosta olemme kyenneet jo lähes kuukauden päivät käymään -
tätä historiallisen voimakasta sotaa terroria vastaan. Tuen säilyttämiseksi -
meidän on jatkettava kuten olemme sodan alusta asti toimineet:
on tehtävä ero murhaajien ja siviilien välillä. On kehotettava -
Pohjois-Gazan asukkaita siirtymään eteläosan turva-alueille. On sallittava-
ulkomaisten tahojen ruoka-, vesi- ja lääkinnällinen apu alueelle.
On vaadittava sairaalahoitoon pääsyä kaikille tarvitseville -
― mutta ei niissä sairaaloissa, -
jotka toimivat Hamasin ja Islamilaisen jihadin komentokeskuksina, -
vaan Egyptin sairaaloissa tai muiden maiden tarjoamissa laivasairaaloissa.
Näiden alusten on määrä saapua Gazan rannikolle.
Aloite tähän tuli pääministeriltämme.
Samaan aikaan kun Israel sotii Gazan terroristijärjestöjä vastaan, -
Iranin käskyläinen, Jemenin huthien hallitsema Ansar-Allah -
julisti virallisesti sodan Israelille.
Se on laukaissut lisää ballistisia ohjuksia ja lennokkeja Jemenistä -
kohti Etelä-Israelia. Israelin moni- kerroksinen ilmapuolustusjärjestelmä -
onnistui kuitenkin torjumaan kaikki ammukset.
Turkin ulkoministeri Hakan Fidan -
ja Iranin ulkoministeri Hossein Amir-Abdollahian tapasivat Ankarassa
keskustellakseen alueen tilanteesta. Iranin ulkoministeri -
― jonka maa käy sotaa Israelia vastaan kätyreidensä välityksellä ―
julisti, että ellei Israel lopeta sotaansa Hamasia vastaan, -
Lähi-idässä syttyy alueellinen konflikti.
Ellei tätä sotaa lopeteta välittömästi -
ja ellei Yhdysvaltojen ja Israelin yhteisiä iskuja -
Gazan siviilejä, naisia ja lapsia vastaan pysäytetä, -
seuraukset tämän sodan lietsojille ovat siinä tapauksessa vakavat.
Tavattuamme Hamasin poliittista johtoa Qatarissa -
sekä vastarintajoukoilta saamamme tiedon perusteella on todettava, -
että jollei kansanmurhaa -
ja siviileihin kohdistuvia sotarikoksia lopeteta välittömästi, -
Lähi-itä on siinä tapauksessa ratkaisevan päätöksen äärellä.
Vaikka Turkin ulkoministeri esitti Turkin kannan maltillisemmin, -
Turkin presidentti Erdogan kuitenkin julisti pari päivää sitten, että Israel-
on "sotarikollinen" ja että Turkki suhtautuu asiaan sen mukaisesti.
Turkki aikoo julistaa maailmalle, että Israel on sotarikollinen.
Valmistelemme tätä julistusta paraikaa.
Presidentti Erdogan varoitti läntisiä Nato-liittolaisiaan, -
että näiden antama tuki Israelille -
voi johtaa sotaan "puolikuun ja ristin" välillä.
Havitteletteko uutta sotaa -
puolikuun ja ristiretkeläisten välille?
Jos se on tavoitteenne, tietäkää, -
että Turkki ei ole kuollut.
Turkki seisoo pystyssä päin.
Erdogan antoi kommenttinsa tilanteessa, jossa painostus -
hänen oman AK-puolueensa islamistisilta tahoilta on kasvanut.
Nämä tahot ovat -
Iranin ja Qatarin voimakkaan propagandavaikutuksen alaisia.
Kiitos seurasta!
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Siunattua illanjatkoa.
Nähdään tulevien ohjelmien parissa. Siihen saakka shalom Jerusalemista.